stanford-oval/wikipedia huggingface dataset:
מכון המחקר הפטרבורגי לחיסונים וסרומים

| --- | --- |
אין תמונה חופשית
 מכון מחקר
 תקופת הפעילות:  1886–הווה (כ־138 שנים) 
 בעלי תפקידים
 נשיא:  ויקטור טרוחין (מנהל)
 מיקום
 מיקום:  Улица Свободы (Красное Село) 
 מדינה:  רוסיה רוסיה
 SPbNIIVS.ru
 
מכון המחקר הפטרבורגי לחיסונים וסרומים (ברוסית: Санкт-Петербургский научно-исследовательский институт вакцин и сывороток, בראשי תיבות: СПбНИИВС) הוא מוסד מחקר ממשלתי רוסי שנחשב למכון המחקר וייצור החיסונים הוותיק ביותר ברוסיה.
היסטוריה

הקמתו החלה עם הקמת תחנת פסטר בפטרבורג בשנת 1886, שם פותח חיסון נגד כלבת. בשנת 1890 העובדים העיקריים של התחנה הועברו למכון הקיסרי לרפואה ניסיונית (Императорский институт экспериментальной медицины), שבמעבדותיו נוצרו חיסונים, סרומים נגד רעלים, טוברקולין ותכשירים חיסוניים אחרים.
בשנת 1916 התרכז ייצור החיסונים והסרומים במחלקה עצמאית, שלאחר מהפכת אוקטובר הפכה לאחד ממארגני המאבק במחלות זיהומיות בסנקט פטרבורג, בשורות הצבא האדום והרפובליקה שאך הוקמה.
בשנת 1938 אורגנה מחלקת החיסונים לכדי "מכון המחקר הלנינגרדי לחיסונים וסרומים של משרד הבריאות של ברית המועצות". בימי המלחמה הפטריוטית הגדולה והמצור בן 900 הימים על לנינגרד, המכון לא הפסיק לעבוד וענה לדרישות בתחום האימונותרפיה לא רק בלנינגרד, בחזית לנינגרד, בצי הבלטי, אלא גם ביצע מחקרים מחוץ לטבעת האויב שכיתר על העיר, עבור הצבא האדום ובאזורי צפון מערב המדינה.
בשנים שלאחר המלחמה הועבר מערך ייצור החיסונים לרמה טכנולוגית חדשה, כשהארגון צויד בטכנולוגיה חדשה. בשנים 1970–1976 נבנה מתחם מחקר וייצור מיוחד ברובע קרסנוסלסקי בעיר, לשם הועבר המכון. בשטח של יותר מ-15 דונם, ממוקמות מעבדות מדעיות, יחידות ייצור ועזר. הדבר הביא לייצור תרופות חדשות בעלות יעילות גבוהה במיוחד: חיסון נגד שפעת, אינטרפרון, קולאליזין, תרופות לחיסון אנזימים ותכשירים אחרים.
לאחר התפרקות ברית המועצות הועבר המכון לאחריות הסוכנות הביו-רפואית הפדרלית של משרד הבריאות של רוסיה. בשנת 2020 המכון נרתם למאמץ הבינלאומי לפיתוח חיסון נגד נגיף הקורונה והוא מפתח חיסון רוסי רביעי, אחרי ספוטניק V‏, EpiVacCorona ו-CoviVac. החיסון ישתמש בזיכרון אימונולוגי לבניית חסינות לתאי T. טכנולוגיה זו תאפשר להגן על בני אדם ממוטציות שונות של נגיף הקורונה. ניסויים קליניים החלו ביולי 2021.
פעילויות

במאה העשרים ואחת, פעילויות מכון המחקר לחיסונים וסרומים הן:
פיתוח וייצור תעשייתי של תרופות מונעות – חיסונים נגד שפעת, הפטיטיס, שחפת ועוד.
פיתוח וייצור תעשייתי של תכשירים תרופתיים נגד סרטן, חיטוי, לטיפול במחלות עור וכו'.
פיתוח וייצור תעשייתי של כלי אבחון לגילוי שחפת, דלקות מעיים, מחלות מין ועוד.
פיתוח Convacel, חיסון נגד קורונה, הרביעי שיצרה רוסיה.
ראו גם

חיסון נגד COVID-19
מיקי הקוסם

| --- | --- |

כרזת הסרט
 בימוי:  דייוויד הנד
 הופק בידי:  וולט דיסני
 מדבבים:  וולט דיסני קלרנס נאש פינטו קולביג
 מוזיקה:  אלברט היי מאלוט
 אנימטור:  לס קלארק ג'וני קאנון אד לאב ביל רוברטס איזדור קליין ריילי תומסון
 מדינה:  ארצות הברית ארצות הברית
 חברת הפקה:  וולט דיסני הפקות
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  6 בפברואר 1937
 משך הקרנה:  8 דקות
 שפת הסרט:  אנגלית
 סוגה:  סרט קצר, סרט הנפשה, סרט קומדיה, סרט לכל המשפחה, סרט מוזיקלי
 דף הסרט ב־IMDb
 
מיקי הקוסם (באנגלית: Magician Mickey) הוא סרט הנפשה קצר אמריקאי משנת 1937 שהופק על ידי וולט דיסני הפקות והופץ על ידי יונייטד ארטיסטס. עלילת הסרט, שבוים על ידי דייוויד הנד, מציגה את מיקי מאוס המעלה מופע קסמים, אך כשדונלד דאק אינו מפסיק להטריד ולהפריע, מיקי נוקם בו באמצעות הטריקים שלו. זהו הסרט הקצר ה-92 בסדרת סרטי "מיקי מאוס" שיצאו לאקרנים והשלישי באותה השנה.
עלילה

בתיאטרון מקומי, מיקי מאוס מופיע כקוסם, עם גופי המשמש כעוזר במה. כאשר דונלד דאק הקנאי מנסה לחבל במופע של מיקי, הוא הופך לקורבן של תעלולי הקסם הרבים שלו. בסופו של דבר, דונלד יורה את הזיקוקים מאקדח הנורים של מיקי אך בטעות גורם לבמה לקרוס עליהם. מיקי וגופי צצים ללא פגע מבין ההריסות, אבל דונלד נשרף כליל ומשתולל בכעס באופן המפורסם שלו.
דמויות ומדבבים

מיקי מאוס – וולט דיסני
דונלד דאק – קלרנס נאש
גופי – פינטו קולביג
הסרט הופץ בישראל כשעל מלאכת הדיבוב העברי הייתה אחראית שפרירה זכאי.
טריוויה

הסרט שימש השראה לקבלת הפנים בבית הקולנוע ברחוב הראשי של ארצות הברית שבממלכת הקסם, דיסניוורלד.
זהו אחד הסרטים שבהם דונלד מראה את קנאתו למיקי בהיותו הכוכב.
מיקי הקוסם משמש כדמות הניתנת למשחק ב-"Disney Crossy Road".
הערות שוליים

↑  "Disney's "Magician Mickey" (1937) |".
↑  Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. ISBN 978-3-8365-5284-4.
↑  Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}:  (עזרה)
מטרו 2033 (סרט)

| --- | --- |

 מבוסס על:  מטרו 2033 
 בימוי:  יגור בראנוב
 מדינה:  רוסיה 
 חברת הפקה:  1-2-3 Production
 הקרנת בכורה:  1 בינואר 2024 
 סוגה:  סרט פוסט-אפוקליפטי, סרט פעולה, סרט מבוסס יצירה ספרותית 
 דף הסרט ב־IMDb
 
מטרו 2033 (ברוסית: Метро 2033) הוא סרט רוסי פוסט-אפוקליפטי בהפקת 1-2-3 Production עבור Premier, בשיתוף פעולה עם סנטרל פרטנרשיפ וערוץ הטלוויזיה TV-3.
תקציב ההפקה היה אמור לעמוד על 850 מיליון רובל ולצאת לאקרנים ב-1 בינואר 2024, ברם ההפקה הוקפאה בעקבות התבטאותו של יוצר הזיכיון נגד ממשלת רוסיה בעקבות הפלישה הרוסית לאוקראינה, כמו גם עזיבתו של יגור בראנוב לארצות הברית בעקבות הלחימה.
תיאור

הרומן מתרחש בשנת 2033, כאשר כל העולם נהרס בשל אסון נורא. האנושות נהרסת כמעט לחלוטין. מוסקבה הפכה לעיר רפאים, מורעלת מקרינה ומאוכלסת על ידי מפלצות ומוטציות. הניצולים המעטים מסתתרים בתחנות הרכבת התחתית של מוסקבה, המקלט הגדול ביותר נגד פצצות גרעיניות עלי אדמות. תחנות הרכבת הפכו לערי מדינות, והמנהרות חשוכות ומחרידות. ארטיום, תושב תחנת VDNKh, יצטרך לעבור במערכת כולה כדי להציל את התחנה שלו ואולי את כל האנושות, מהסכנה הנוראה.
עלילה

20 שנה לאחר אפוקליפסה גרעינית, אחרוני הניצולים מסתתרים במנהרות הרכבת התחתית של מוסקבה, המקלט האנטי-גרעיני הגדול ביותר עלי אדמות. בחור בן עשרים מתחנת VDNKh בשם ארטיום צריך לעבור דרך מסוכנת דרך כל רשת תחנות הרכבת כדי להציל לא רק את התחנת שבה נולד, אלא גם כדי להזהיר את האנושות מפני איום קטלני חדש.
הפקה

הרומן מטרו 2033 הגיע למדפי חנויות הספרים בשנת 2005 והפך לפופולרי והצלחה מסחררת. לאחר מכן, יוצרו, דמיטרי גלוכובסקי כתב ספר המשך (מטרו 2034) והספר הראשון סימן את תחילתה של סדרת היקום של מטרו 2033, שסיפרה על אירועים באזורים שונים בעולם וברוסיה שאחרי אסון גרעיני.
בעבר ניסו לעבד את מטרו 2033 לסרט בהוליווד. בשנת 2016, מייקל דה לוקה רכש את הזכויות לעיבוד הרומן ותכנן להפיק, אך בסופו של דבר, הפרויקט מעולם לא יצא לפועל.
במהלך השידור המקוון של ערוץ TV-3 ברשת VKontakte, בינואר 2019, הודיע דמיטרי גלוכובסקי על תחילת עיבוד קולנועי לרומן שלו מטרו 2033, שיציאתו לאקרנים מתוכננת ל-1 בינואר 2022. יבגני ניקישוב ו-ולרי פיודורוביץ' יפיקו את הפרויקט, בשיתוף פעולה עם גזפרום-מדיה, 1-2-3 Production וסנטרל פרטנרשיפ. את התסריט כתב דמיטרי גלוכובסקי, שהודיע במאי 2021 שהשלים את כתיבתו ועדכן כי הסרט ייצא לאקרנים ב־1 בינואר 2024.
במאי 2021 מונה יגור בראנוב לביים את הסרט הוכרז כי הסרט יופק בתקציב של 700 מיליון רובל רוסי. עם זאת ביוני 2021, קרן הקולנוע הרוסי הממשלתית הודיעה כי לא תשתתף במימון הסרט.
ביוני 2022, מחבר הרומן, דמיטרי גלוכובסקי, הוכנס לרשימת המבוקשים הפדרלית של משטרת רוסיה בעקבות ביקורתו נגד הפלישה הרוסית לאוקראינה ולא ברור מעמדו של הסרט בעקבות כך.
הערות שוליים

↑  Metro 2033 Film Delayed, Won't Be Coming In 2022
↑  После апокалипсиса. Авторы экранизации Metro 2033 опубликовали концепт-арты фильма
↑  У экранизации "Метро 2033" появились режиссер и дата премьеры
↑  כ-11.5 מיליון דולר
↑  Фонд кино провел очную защиту проектов лидеров отечественного кино
↑  Первый вариант сценария экранизации «Метро 2033» уже готов
↑  Экранизацию «Метро 2033» поставит режиссёр трилогии «Гоголь»
↑  [https://il.ign.com/metro-2033-1/14107/news/hsrt-shl-metro-2033-nmtsa-bthlykhy-bvdh?amp=1 הסרט של Metro 2033 נמצא בתהליכי עבודה
הסרט של Metro 2033 נמצא בתהליכי עבודה]
↑  https://rg.ru/amp/2021/05/19/u-ekranizacii-metro-2033-poiavilis-rezhisser-i-data-premery.html
↑  Фонд кино отказался выделять деньги на создание фильма «Метро 2033»
| "מטרו" מאת דמיטרי גלוכובסקי | "מטרו" מאת דמיטרי גלוכובסקי | "מטרו" מאת דמיטרי גלוכובסקי |  |
| --- | --- | --- | --- |
| מטרו 2033 משחק וידאו, סרט | מטרו 2034 | מטרו 2035 |  |
‏Metro: Last Light‏ • ‏Metro Exodus
ערך זה הוא קצרמרבנושא רוסיה ובנושא קולנוע. אתם מוזמנים לתרום לוויקיפדיה ו.
מנחם בן שמעון

רבי מנחם בן שמעון מפּוֹשְקְיֶרָה (בסביבות 1190, ד'תתק"ן) היה מדקדק ופרשן מקרא שעסק בפרשנות הפשט למקרא במאה ה-12.
חייו ופירושיו

רבי מנחם חי בעיר פּוֹסְקְיֶיר (Posquières) שבחבל פרובאנס שבדרום צרפת, בסביבות שנת ד'תתק"ן בערך. הוא למד אצל רבי יוסף קמחי, אבי משפחת קמחי, שהתגורר בעיר נרבונה הסמוכה למקום מגוריו. כרבים מחכמי פרובנס, שהיו קרובים ברוחם ליהדות ספרד יותר מליהדות צרפת, גם רבי יוסף קמחי עסק רבות בדקדוק, ועל נושא זה נסובים חיבוריו "ספר זיכרון" ו"ספר הגלוי"; כן היה ממפרשי המקרא המרכזיים בתקופתו. כמורו, גם רבי מנחם עסק בשני תחומים אלו: הוא כתב פירוש על התנ"ך, בסביבות שנת ד'תתקנ"א, ואת דעותיו בדקדוק הוסיף כהגהות בתוך "ספר הגלוי" של רבו. מתוך פירושו לתנ"ך נותרו פירושיו לספר ירמיהו וספר יחזקאל.
גישתו לתנ"ך בפירושיו היא על דרך הפשט המובהק; הוא מרחיק מאוד את פירושי האגדה למקראות. בנוסף, התרחק רבי מנחם מדרך הפילוסופיה שהייתה רווחת אז בפרובאנס. ייתכן שנטיות אלו הפכו את הפירוש לבלתי פופולרי ועל כן הוא נשכח במהלך השנים.
בני דורו שהכירוהו ועסקו בתחומים המקבילים לו, האחים רבי משה קמחי ורד"ק בני רבי יוסף קמחי, אינם מזכירים כלל בפירושיהם את רבי מנחם בן שמעון, אולם רבי משה קמחי מוזכר בפירוש רבי מנחם ליחזקאל י"ז, ה'.
בן אחיו של רבי מנחם בן שמעון, רבי משה מפרובאנס, עסק גם הוא בדקדוק, כדודו, והוא מחבר הספר הדקדוקי "שכל טוב", שיוחס בטעות לרבי משה קמחי.
לקריאה נוספת

נפתלי יעקב הכהן, אוצר הגדולים אלופי יעקב, חיפה 1967, כרך שישי ערך רכ"ה.
הערות שוליים

↑  ראה אנציקלופדיה מקראית, כרך ח', עמוד 707.
↑  ראה אוצר הספרים, יצחק אייזיק בן יעקב, עמ' 583 סי' 670; שרי האלף, מנחם מנדל כשר, חלק שני עמוד תק"ל.
↑  על פי הוצאת הספר בקראקא, ה'תרנ"ד, על ידי בנימין מאיר, ובפרנקפורט, ה'תרפ"ז, על ידי אברהם רפאל מאיר. אין לבלבל ספר זה עם מדרש שכל טוב, שנתחבר במאה ה-12 על ידי רבי מנחם בר שלמה.
↑  על שמו פורסם הספר לראשונה בכתב העת Revue des Études Juives, כרך כ"ח שנת 1894 עמ' 212–227 וכרך כ"ט עמ' 100–110.
| פרשני המקרא בימי הביניים |
| --- | --- | --- |
| פרשני המזרח | רס"ג • שמואל בן חפני הכהן גאון • אברהם בן הרמב"ם • תנחום הירושלמי |  |
| פרשנים פילולוגיים מספרד והמגרב | יהודה אבן קריש • מנחם • דונש • דוד בן אברהם אלפאסי • חיוג' • שלמה פרחון • אבן ג'נאח • משה הכהן אבן ג'יקטילה • יהודה אבן בלעם |  |
| פרשני ספרד | יצחק אבן גיאת • ראב"ע •  רמב"ן • רבנו בחיי • בעל הטורים • בעל העקידה • אברבנאל |  |
| פרשני צרפת | מנחם בן חלבו • רש"י • יוסף קרא • רשב"ם • אהרן בן יוסי הכהן • בכור שור • אליעזר מבלגנצי • חזקוני |  |
| פרשני פרובאנס | יוסף קמחי • משה קמחי • רד"ק • מנחם בן שמעון • יוסף אבן כספי • רלב"ג |  |
| פרשני אשכנז | יהודה החסיד • מנחת יהודה • אביגדור כ"ץ • רא"ש |  |
| פרשני איטליה | הרי"ד • עובדיה המון • רקנאטי • ספורנו |  |
| פרשני תימן | נתנאל בן ישעיה • אברהם בן שלמה • זכריה הרופא • סעדיה עדני • דוד הלוי חמדי |  |
| פרשני המגרב | רבנו חננאל • יהודה אבן קריש • יוסף בן יהודה אבן עקנין |  |
| --- | --- |
בקרת זהויות :  NLI: 987007265379805171  LCCN: nr99002053  VIAF: 298609311   WorldCat (עם VIAF): 298609311
מנהל הביטוח הלאומי (ארצות הברית)

| --- | --- |

 
 מידע כללי
 מדינה:  ארצות הברית 
 סוכנות אם:  הממשלה הפדרלית של ארצות הברית 
 סוכנות בת:  Office of Inspector General, Social Security Administration 
 תאריך הקמה:  14 באוגוסט 1935 
 מטה מרכזי:  וודלואן 
 עובדים:  62,000 (נכון ל־2018) 
 www.ssa.gov
 
מנהל הביטוח הלאומי (באנגלית: Social Security Administration, בראשי תיבות: SSA) היא רשות פדרלית אמריקאית שהוקמה על ידי נשיא ארצות הברית פרנקלין רוזוולט במהלך הניו דיל, בשנת 1935 מכוח חוק הביטוח הלאומי. משימת המינהל הייתה לנהל את תוכנית הביטוח הלאומי - המורכבת מפנסיות, קצבאות נכות וקצבאות שאירים. כדי לזכות ברוב ההטבות הללו, עובדים אמריקאים משלמים מיסים לביטוח לאומי על הרווחים שלהם.
מטה המנהל ממוקם בוודלון, בולטימור, מרילנד, הוא מונה 10 משרדים אזוריים, 8 מרכזי עיבוד, כ-1,300 משרדי שטח ו-37 מרכזי שירות; נכון לשנת 2018, המנהל העסיק בסך הכל כ-60,000 עובדים.
ראו גם

מספר ביטוח לאומי
המוסד לביטוח לאומי
הקרן לביטוח סוציאלי ופנסיוני של רוסיה, המקבילה הרוסית
מום מולד

|  קישורים ומאגרי מידע |
| --- | --- |
 MeSH:  D009358
 סיווגים
 ICD-11:  XB8M 
 
הצגת אנימציה למחלת "חיך שסוע - Cleft Palate" אצל תינוקות, שהיא מום מולד
מומים מולדים (באנגלית: Congenital Disorders) הם בעיות בריאות או חריגה פיזית אצל התינוק בעת הלידה או מתפתחות במהלך ההריון לפני הלידה, או בחודש הראשון אחרי הלידה. 3% עד 4% מהתינוקות נולדים עם סוג מסוים של מום מולד.
מומים מולדים מתחלקים לשתי קבוצות: הראשונה מומים מולדים חמורים, ומצד שני הקבוצה השנייה מומים מולדים קלים. חלק מהמומים המולדים מסכנים את החיים של התינוק, במקרים האלה התינוק יחיה מספר חודשים.
ברוב המקרים המומים המולדים נגרמים מבעיות גנטיות או גורמים סביבתיים או משניהם ביחד. אבל בחלק מהמקרים הסיבה למומים אלה אינה ידועה. גורם למומים מולדים נקרא "טרטוגן".
הסיבות של מומים מולדים > סיבות גנטיות

פגמים כרומוזומליים: נגרמים מחוסר או עודף כרומוזומים, או בעיות במבנה הכרומוזומים. דוגמה למחלה מסוג זה: תסמונת דאון ודיסקרטוזיס מולד.
פגמים בגן אחד: יכולים להיגרם מפגמים בשני העותקים של האוטוזום (כרומוזום המצוי באופן שווה בשני הזוויגים – כלומר כל הכרומוזומים בגוף חוץ מכרוזומי המין), או מפגמים באחד משני העותקים של האוטוזום.
הסיבות של מומים מולדים > סיבות תורשתיות

תורשה אוטוזומית דומיננטית: אדם יורש מחלה גנטית מאחד מהוריו (חולה במחלה או אינו חולה בה), המעביר לו גן שגוי בודד, דוגמה למחלה כזאת "תסמונת מרפן" (Marfan Syndrome).
תורשה אוטוזומלית רצסיבית: קורה כששני ההורים (שאינם חולים במחלה) מעבירים הגן של המחלה לילד, דוגמה למחלה כזאת "טאי זקס".
הסיבות של מומים מולדים > סיבות סביבתיות

הסביבה של העובר היא השליה שנמצאת בתוך הרחם של האם והקשורה לה, לכן העובר מושפע ברמה גדולה מחומרים אשר נכנסים לגוף האם ומזיקים לה. חומרים כמו תרופות, וירוסים, סמים, אלכוהול ועישון מזיקים לעובר ויכולים לגרום למומים מולדים. מגבירים את הסיכון למחלת האם והולדת עובר עם מום.
הסיבות של מומים מולדים > סיבות גנטיות וסביבתיות

במקרים מסוימים גנים וסביבה תלויים אחד בשני בגרימת מומים מולדים, במילים אחרות, גן מעלה את הרגישות לגורם מסוים בסביבה. דוגמה למחלה נגרמת מסיבות אלו: שפה שסועה (Cleft Lip), או מחלת לב המושפעת מהסביבה.
הסיבות של מומים מולדים > תזונה לקויה

עוברים זקוקים לתזונה נכונה על מנת להתפתח. מחסור בוויטמינים עלול להוביל להתפתחות בלתי תקינה.
בשנת 1965 פרסמו ריצ'רד סמיתהלס (אנ') ואליזבת היבארד (Elizabeth Hibbard) מחקר המוצא קשר בין ילודים עם מומים מולדים לבין מחסור בחומצה פירוגלוטמית אצל אימותיהן בסמוך ללידה. בעקבות זאת, ביצע סמיתהלס מחקר בו לנשים שילדו בעבר ילד שנולד עם מום מולד בתעלה העצבית ניתנו שמונה ויטמינים שכללו חומצה פולית. שיעור היילודים הפגועים בקרב הנשים שנטלו את הוויטמינים היה שביעית מבקרב הנשים שלא נטלו את הוויטמינים. בשנת 1980 פורסם מחקר שמצא קשר בין תזונה לקויה בתחילת ההריון לבין מומים מולדים.
החל משנת 1983, הוביל ניקולס וולד (אנ') מחקר רחב היקף שבדק את התועלת שבמתן חומצה פולית לנשים לקראת הריון, למניעת מומים מולדים. המחקר הופסק בשנת 1991 לאחר שהוצגו תוצאות שהראו שמתן חומצה פולית מונעת את רוב המומים המולדים בתעלה העצבית. בעקבות מחקר זה, בשנת 1992, הומלץ לנשים לקראת הריון ובתחילתו, על ידי המרכזים לבקרת מחלות ומניעתן, ליטול תוסף של חומצה פולית.
המומים המולדים הכי שכיחים

מחלת לב מולדת (CHD): היא נגרמת מבעיה בהתפתחות הלב במהלך התפתחות העובר.
תסמונת דאון (Down Syndrome): העובר נולד עם עודף חומר גנטי מהכרומוזומים.
ספינה ביפידה (Spina Bifida): היא פתח בחוליות בעמוד השדרה.
חיך שסוע (Cleft Palate): במהלך התפתחות העובר, קורה טעות בהתפתחות השפה העליונה וגג הלוע לא מתפתחים באופן מלא.
אבחנה (דיאגנוזה)

בחלק מהמקרים אפשר להבחין במומים מולדים לפני הלידה דרך בדיקות דם שעושה האם, או דרך בדיקות אולטרה סאונד. אבל ברוב המקרים הגילוי המוקדם למומים מולדים לא משנה את העובדה שאי אפשר לטפל בהם. אבל זה עוזר להורים לפחות להכין את עצמם מבחינה נפשית ולהכין סביבה מתאימה לתינוק הנולד עם מום מולד.
יש מקרים שמבחינים במומים מולדים אחרי הלידה דרך בדיקה גופנית או בדיקות דם לתינוק.
טיפול

ברוב המקרים אי אפשר לטפל במומים מולדים, הטיפול בעיקר מתעסק בניהול הסימפטומים שלהם. אבל במקרים ספציפיים יש דרכים לטפל במומים מולדים. למשל:
טיפול במהלך ההריון – אם מבחינים במום מסוים לפני הלידה יכולים לטפל בו דרך נתינת תרופות לאם או דרך כירורגיה.
טיפול בגנים: הוא מחליף גן שהוא חסר או פגום.
טיפול החלפת אנזים – אנזימים הם חלבונים שנוצרים דרך תרגום הגנים, וכשהגן פגום האנזים לא נוצר וזה גורם למום מולד, לכן מחליפים את האנזים הזה.
פעולות מנע

יש כמה צעדים שאישה יכולה לנקוט על מנת להקטין את הסיכוי לקבלת עובר עם מום מולד. חשוב מאוד לשמור על גוף בריא גם בתקופה שלפני ההיריון, בגלל שלפעמים האישה לא יודעת שהיא נמצאת בהיריון בשבועות הראשונים, וזו תקופה מאוד חשובה להתפתחותו של העובר.
עוד צעדים שאפשר לנקוט במהלך ההיריון:
הפסקת עישון: תינוקות שנולדו אצל נשים מעשנות נוטים להיות מתחת למשקל הממוצע. וגם החשיפה לעישון פסיבי יכולה להזיק לעובר.
תזונה נכונה: חשוב מאוד לשמור על תזונה מאוזנת ונכונה במהלך ההיריון, זה לא רק תומך בבריאות האם, אלא גם עוזר להתפתחותו של העובר בצורה הנכונה.
שמירה של משקל בריא: נשים שסובלות מעודף משקל יכולות להיתקל בבעיות רפואיות, כמו למשל : לחץ דם גבוה וסכרת. מצד שני, חוסר משקל אצל נשים יכול לגרום להולדת עובר שהוא מתחת למשקל הממוצע.
ניהול רפואי בעיות הקיימות מראש: להישאר במעקב רפואי במקרה ויש בעיות בריאותיות הקיימות מראש ולנסות לנהל אותן, למשל: לחץ דם וסכרת.
להימנע מאלכוהול וסמים במהלך ההיריון: הרופא צריך להיות חשוף לכל התרופות וכל החומרים הנכנסים שהאישה לוקחת במהלך ההיריון.
להימנע מהחשיפה לחומרים מזיקים, למשל עופרת וקרינות שיכולות להזיק לעובר.
נטילת ויטמינים באופן יומי (עם המלצת הרופא).
ראו גם

טטרלוגיה ע"ש פאלוט
מחלת דווידסון
הערות שוליים

↑  Birth Defects Research. Centers for Disease Control and Prevention.
↑  Ronan O'Rahilly, Fabiola Müller (2001). Human embryology & teratology. New York: Wiley-Liss.
↑  Hibbard ED, Smithells RW., Folio acid metabolism and human embryopathy, Lancet, 1965, vol. i pg. 1254
↑  Smithells RW, Shephard S, Schorah CJ, et al., Possible prevention of neural-tube defects by periconceptional vitamin supplementation, Lancet, 1980, vol. i (pg. 339-40)
↑  Laurence KM, James N, Miller MH, Tennant GB, Campbell H., Increased risk of recurrence of pregnancies complicated by fetal neural tube defects in mothers receiving poor diets, and possible benefit of dietary counselling, BMJ, 1980, vol. 281 (pg. 1592-94)
↑  MRC Vitamin Study Research GroupPrevention of neural tube defects: results of the Medical Research Council Vitamin Study, Lancet, 1991, vol. 338 (pg. 131-37)
1 2  Vitamin, Gene, and Enzyme Replacement Therapy, Health Encyclopedia.
| --- | --- |
בקרת זהויות :  NLI: 987007292967905171  BnF: cb165378758 (data)  GND: 4039561-3  LCCN: sh85000182  LNB: 000083534  NKC: ph216736 
במחלת "תסמונת דאון" בכרומוזום מספר 21 יש 3 זוגות ולאדם בריא יש 2 זוגות
מנחם בן משה הבבלי

רבי מנחם בן משה הבבלי (נפטר לפני טבת ה'של"א, דצמבר 1571) היה רב יהודי שמוצאו כנראה ברומא והתגורר בערים צפת וחברון. הוא חיבר את הספר "טעמי מצוות".
ביוגרפיה

לא ידוע בוודאות היכן נולד, אם כי יש הטוענים שמקורו באיטליה או בבגדאד. בין השנים 1522 ו-1525 היה דיין בטריקלה שביוון העות'מאנית. בהמשך עבר לצפת שבארץ ישראל (האימפריה העות'מאנית באותה תקופה), איתו הגיעו אביו ואחיו ראובן שעבדו בצביעת צמר. הרב יוסף קארו העתיק בספרו תשובה שלו והגיב עליה. מצפת הוא עבר למצרים, חזר לצפת ולבסוף נסע לחברון בשנת 1540. בחברון הוא הצטרף לקבוצת רבנים יהודים ספרדים שהתגוררו בה במאה ה-16, לאחר שרכש אדמות מהקראים.
חיבורו

חיבורו המרכזי של רבי מנחם בן משה הבבלי הוא ספר "טעמי מצוות" שהודפס לראשונה בלובלין בטבת ה'של"א (דצמבר 1570). השל"ה הזכיר חיבור זה פעמים רבות. גם בחיבור קצות החושן הוא מוזכר.
בהקדמה לחיבור "טעמי מצוות" הוא ציין כי חיבר ספר נוסף בשם "טעמי מצוות הארוכות", אך הספר אבד.
המשורר הרוסי-עברי דוד פוגל השתמש באחת מיצירותיו של מנחם הבבלי לאחר שביקר בפריז ובארץ ישראל.
הערות שוליים

↑  David, Abraham; Orda, Dena (2010). To Come to the Land: Immigration and Settlement in 16th-Century Eretz-Israel. University of Alabama Press. p. 243. ISBN 0817356436. נבדק ב-23 באוגוסט 2015. {{cite book}}:  (עזרה)
↑  בשער ספרו שהודפס אז הוא מוזכר בברכת המתים
↑  אברהם נפתלי צבי רות, מנחם בבלי או רומי?, קרית ספר, שנה ל"א (ה'תשט"ז), עמוד 399.
↑  Heller, Marvin J. (2007). Studies in the Making of the Early Hebrew Book. BRILL Publishers. p. 110. ISBN 9047423925. נבדק ב-23 באוגוסט 2015. {{cite book}}:  (עזרה)
↑  שו"ת המבי"ט, חלק א', סימן מג.
↑  שו"ת בית יוסף, דיני גיטין, סימן י"ד.
↑  Cohn-Sherbok, Dan (2011). A Dictionary of Kabbalah and Kabbalists. Impress Books. ISBN 1907605177. נבדק ב-23 באוגוסט 2015. {{cite book}}:  (עזרה)
↑  Auerbach, Jerold S. (2009). Hebron Jews: Memory and Conflict in the Land of Israel. Rowman & Littlefield. p. 40. ISBN 074256617X. נבדק ב-23 באוגוסט 2015. {{cite book}}:  (עזרה)
↑  קצות החושן, סימן ק"ה, סעיף ג', סעיף קטן ג'.
↑  טעמי מצות - מנחם בן משה, הבבלי (page 2 of 103), באתר hebrewbooks.org
↑  "Haaretz Exclusive / Noa Limone reveals a previously unknown novel by David Vogel". haaretz.com. 20 בינואר 2012. נבדק ב-23 באוגוסט 2015. {{cite news}}:  (עזרה)
| --- | --- |
בקרת זהויות :  NLI: 987007311627805171  ISNI: 0000 0000 3010 0281  LCCN: n80075495  SNAC: w6pz5frt  VIAF: 3773706   WorldCat (עם VIAF): 3773706
מיקי גנור

| --- | --- |

רס"ן מיכאל גנור, מפקד אח"י חנית (סער 3) במהלך מלחמת לבנון הראשונה, 1982
 לידה:  30 בינואר 1951 (בן 73) 
 שם לידה:  מיכאל טוביה גנור 
 מדינה:  ישראל 
 תפקיד:  קונסול כבוד (ספטמבר 2011–יולי 2017)  איש עסקים 
 
מיכאל (מיקי) טוביה גנור (נולד ב-30 בינואר 1951) הוא איש עסקים ישראלי, לשעבר מפקד ספינת טילים בחיל הים. בתחילה הודה במתן שוחד והפך לעד מדינה בפרשת הצוללות, אך לאחר מכן חזר בו מעדותו והוא עומד למשפט באשמת הצעת שוחד, מתן שוחד ועבירות נוספות.
ביוגרפיה

גנור הוא בוגר בית הספר לקציני-ים עכו (1969). עם סיום לימודיו התגייס לחיל הים וסיים קורס חובלים. שירת בשייטת ספינות הטילים והגיע לדרגת רב-סרן כמפקד סטי"לים (אח"י חנית ואח"י קשת). בספטמבר 1981 השתתף במבצע הולנדי מעופף, לחילוצה של ספינת הטילים אח"י געש מדגם סער 3 של חיל הים, לאחר החפה לא-רצויה בחוף הסעודי. במבצע זה שירת גנור על אח"י חנית (סער 3), שנמנתה עם הכוחות המחלצים.
לאחר שחרורו מצה"ל עבד כמהנדס אלקטרוניקה בחברת תדיראן, ונשלח לווינה כנציג החברה. לאחר שעזב את תדיראן עבר להשקעות בנדל"ן באירופה. ב-1996 מונה לנציג בישראל של הבנק האוסטרי אוסטרייכישה פולקסבנקן (גר'). בשנת 2006 הקים, יחד עם ד"ר הלמוט טומאנק מאוסטריה, חברת השקעות בנדל"ן בשם "הולמרק פרופרטיס". גנור פעיל בחברות נוספות, ובהן "ט.ג ישראל – ייעוץ ימי בע"מ", העוסקת במתן ייעוץ בניהול משא ומתן ועסקאות עם משרד הביטחון.
בשנת 2009 החליף את ישעיהו ברקת, כנציג של התאגיד הגרמני "טיסנקרופ" בישראל. התאגיד מספק צוללות מסדרת דולפין AIP וספינות טילים. עד לאחרונה עורך הדין שייצג אותו היה דוד שמרון, שנחקר גם הוא במשטרה.
בספטמבר 2011 מינתה ממשלת קפריסין את גנור לקונסול של כבוד מטעמה בישראל. גנור היה קונסול הכבוד הראשון מטעם קפריסין.
גנור היה חבר בוועד המנהל ובחבר הנאמנים של המרכז האקדמי רופין.
ביוגרפיה > פרשת הצוללות

ביולי 2017 נעצר ונחקר בחשד למתן שוחד בפרשת הצוללות. ב-20 ביולי חתם על הסכם עד מדינה. בהסכם נקבע כי גנור יועמד לדין ויורשע בגין עבירות מס, ירצה עונש מאסר לתקופה של 12 חודשים, וישלם קנס בסך 10 מיליון ש"ח, ובמקביל ישתף פעולה עם המדינה וימסור כל הידוע לו על עבירות שבוצעו בפרשה בעקבות זאת בוטל מעמדו כקונסול כבוד.
לפי תחקיר שפרסם העיתון הכלכלי הגרמני "הנדלסבלאט", גנור היה צפוי לקבל עמלה של עד 30 מיליון אירו מעסקת הצוללות. העיתון נסמך על מקורות פנימיים בתאגיד "טיסנקרופ".
ב-19 במרץ 2019 הודיע גנור לחוקריו בלהב 433 כי הוא חוזר בו מהסכם עד מדינה וכי לא נתן שוחד לאיש. גנור טען כי הופעלו עליו לחצים להפוך לעד מדינה. בעקבות זאת נעצר בחשד לשיבוש הליכי חקירה. ב-7 במאי 2019 הודיעה הפרקליטות על ביטול הסכם עד המדינה עם גנור, ובדצמבר 2019 הודיעה על כוונתה להעמידו לדין, בכפוף לשימוע, בעבירות של הצעת שוחד, מתן שוחד, הלבנת הון, עבירות מס ועבירות על חוק המפלגות. באפריל 2021 הוגש נגדו כתב אישום.
גנור טען כי הודאותיו במשטרה נסחטו ממנו, ושהוא העיד תחת איומים והבטחות שווא. טענות אלה נשללו במהלך המשפט על ידי עורך הדין אילן סופר,שייצג אותו בזמן החתימה על הסכם עד המדינה ועדויותיו במשטרה.
חיים אישיים

גנור התגורר בווילה שכורה בקיסריה והוא בנה וילה במושב מכמורת.
מנישואיו לאילנה יש לגנור ארבעה ילדים. מהזוגיות שלו עם עורכת הדין אשלי אשכנזי יש לו שני ילדים.